钦定古今图书集成/理学汇编/学行典/第224卷 > 刘尔慎
## 钦定古今图书集成/理学汇编/学行典/第224卷 > 刘尔慎

按《延安府志》：“刘尔慎，庠生。事亲孝。其侄笃尝以亲故
代祖至长安，非辜系犴狴闲，尔慎往来同寝食其中，
上官义之而白其冤。笃少殁，妇任氏守遗孤，虑贫无
以立，即以己地书诸契而与之，卒成其节。弟尔怡，尝
疾剧，父母日恸哭弗食，尔慎时时理汤药，手抚摩弟
腹甚至亲除秽床褥闲病闲父母为加一餐，不解衣”
带者二年焉。尔慎既老，右手弗仁，母年已耋，忧之，乃
强疾，左手书字，谓身无恙，以绐母，博一笑。母殁，病中
昼夜必衰绖，未禫而病革，遗命以缟衣殓，吊者皆称
之。